**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR NEĮRENGTOS PASTOGĖS DALIES PARDAVIMO“ PROJEKTO**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus ir neįrengtos pastogės dalį, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės būstų nuomininkų Ž. S., D. Ž., A. Ž., R. J., R. U ir neįrengtos pastogės bendraturčio J. P., prašymai pirkti nuomojamus, savivaldybei nuosavybės teise priklausančius būstus ir neįrengtos pastogės dalį.

Savivaldybės būsto dalies nuomininkė Ž. S. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 30/100 būsto (*duomenys neskelbtini*), Klaipėda, dalis (18,39 kv. metro ploto), bendras plotas 61,31 kv. metro. 30/100 būsto dalys yra iš dalies parduodamame bute su bendra virtuve. 7/10 būsto dalys nuosavybės teise priklauso Ž. S. Klaipėdos miesto savivaldybės administracijos direktoriaus 2016 m. spalio 20 d. įsakymu Nr. AD1-3197, 30/100 būsto dalių Ž. S. išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, nustatė 30/100 būsto dalių (*duomenys neskelbtini*), Klaipėda, rinkos vertę – 9173,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

Savivaldybės būsto dalies nuomininkė D. Ž. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 28/100 būsto (*duomenys neskelbtini*), Klaipėda, dalis (21,85 kv. metro ploto), bendras plotas 78,03 kv. metro. 28/100 būsto dalys yra iš dalies parduodamame bute su bendra virtuve. 72/100 būsto dalys nuosavybės teise priklauso D. Ž. 28/100 būsto dalis D. Ž. nuomojasi nuo 2007 m. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. Turto vertintojai UAB „Inreal“ nustatė 28/100 būsto dalių (*duomenys neskelbtini*), Klaipėda, rinkos vertę – 12773 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

Savivaldybės būsto dalies nuomininkė A. Ž. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 63/100 būsto (*duomenys neskelbtini*), Klaipėda, dalis (54,44 kv. metro ploto), bendras plotas 86,41 kv. metro. 63/100 būsto dalys yra iš dalies parduodamame bute su bendra virtuve. 37/100 būsto dalys nuosavybės teise priklauso A. Ž. Klaipėdos miesto savivaldybės administracijos direktoriaus 2016 m. rugpjūčio 26 d. įsakymu Nr. AD1-2612, 63/100 būsto dalys A. Ž. išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „Inreal“, nustatė 63/100 būsto dalių (*duomenys neskelbtini*), Klaipėda, rinkos vertę – 41779,00 Eur (iš jų 79,00 Eur už būsto vertės nustatymą), kuri atitinka būsto pardavimo kainą.

Savivaldybės būsto nuomininkė R. J. prašo ir sutinka rinkos verte pirkti Klaipėdos miesto savivaldybei nuosavybės teise priklausančią 41/100 būsto (*duomenys neskelbtini*), Klaipėda, dalį (17,85 kv. metro ploto), bendras plotas 43,54 kv. metro. 41/100 būsto dalis yra iš dalies parduodamame bute su bendra virtuve. R. J. nurodytos dalies nuomininke pripažinta Klaipėdos miesto apylinkės teismo sprendimu nuo 2011 m. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. 59/100 būsto dalys nuosavybės teise priklauso privačiam asmeniui. Turto vertintojai UAB „Inreal“, nustatė 41/100 būsto dalies (*duomenys neskelbtini*), Klaipėda, rinkos vertę – 7553,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

Savivaldybės būsto nuomininkas R. U. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 28,41 kv. metro ploto būstą (*duomenys neskelbtini*), Klaipėda. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. Turto vertintojai UAB „Inreal“, nustatė būsto,

2

(*duomenys neskelbtini*), Klaipėda, rinkos vertę – 23073,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą. Nuomininko būsto pirkimo skolinio įsipareigojimo įvykdymą užtikrina kredito įstaiga „Swedbank“ AB bankas (juridinio asmens kodas 112029651). „Swedbank“ AB banko 2017-01-25 raštas Nr. VL-SR/17-134.

Savivaldybės taryba savo sprendimu turi užtikrinti leidimą R. U. įkeisti kredito įstaigai „Swedbank“, AB būstą (*duomenys neskelbtini*), Klaipėda, numatant, kad hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės.

Neįrengtos pastogės bendraturtis J. P. pateikė prašymą leisti pirkti Klaipėdos miesto savivaldybei nuosavybės teise priklausančias 90/727 neįrengtos pastogės bendrosios dalinės nuosavybės dalis, (0,90 kv. metro ploto), bendras plotas 7,27 kv. metro, plane žymimas 11-1, (*duomenys neskelbtini*), Klaipėda. 637/727 neįrengtos pastogės dalys nuosavybės teise priklauso – J. P. Klaipėdos miesto savivaldybės administracijos direktoriaus 2017 m. sausio 25 d. įsakymu Nr. AD2-58 „Dėl turto pripažinimo netinkamu (negalimu) naudoti“, savivaldybei priklausančios 90/727 neįrengtos pastogės dalys (*duomenys neskelbtini*), Klaipėda, pripažintos nereikalingomis ir netinkamomis (negalimomis) naudoti reikmėms susijusioms su savivaldybės būstu. Turto vertintojai UAB „Inreal“, nustatė 90/727 neįrengtos pastogės dalies (*duomenys neskelbtini*), Klaipėda, rinkos vertę – 209,00 Eur (iš jų 105,00 Eur už turto vertės nustatymą), kuri atitinka turto pardavimo kainą.

Pirkėjai Ž. S., D. Ž., A. Ž., R. J. ir J. P už perkamą turtą atsiskaitys, sumokant nustatytą kainą po sprendimo priėmimo arba per 10 kalendorinių dienų po pirkimo-pardavimo sutarties pasirašymo.

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1, 4 ir 5 punktais ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2017 m. sausio 27 d. įsakymu Nr. AD2-72 „Dėl parduodamų savivaldybės būstų ir neįrengtos pastogės dalies įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

Parengti Klaipėdos miesto savivaldybės administracijos direktoriaus 2017 m. sausio 25 d. įsakymas Nr. AD2-58 „Dėl turto pripažinimo netinkamu (negalimu) naudoti“ ir Klaipėdos miesto savivaldybės administracijos direktoriaus 2017 m. sausio 27 d. įsakymas Nr. AD2-72 „Dėl parduodamų savivaldybės būstų ir neįrengtos pastogės dalies įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui už patalpų vertinimą turto vertintojams UAB „Inreal“ apmokėta –476,00 Eur.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 94560,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 476,00 Eur.

PRIDEDAMA:

1. Kredito įstaigos „Swedbank“ AB 2017-01-25 rašto Nr. VL-SR/17-134, dėl kredito

suteikimo kopija – 1 lapas;

1. Klaipėdos miesto apylinkės teismo 2012-11-13 sprendimo kopija – lapai.

Turto skyriaus vedėjas Edvardas Simokaitis